બીજી બાજુ ચૂંટણીપંચ જાહેર કરે તે અગાઉ ભાજપે કર્ણાટકની ચૂંટણીની તારીખ જાહેર કરતાં વિવાદ થયો છે. કર્ણાટકની ચૂંટણીની તારીખ ચૂંટણીપંચ જાહેર કરે તે અગાઉ ભાજપના આઇટી સેલના વડા અમિત માલિવયાએ તારીખ જાહેર કરી હતી, જેના કારણે સોશિયલ મિડિયા પર કટાક્ષ થયો છે કે બધા અધિકારો છીનવી લીધા, હવે ચૂંટણીની તારીખો જાહેર કરવાના અધિકારો તો પંચ પાસે રહેવા દો. કોંગ્રેસે કહ્યું કે ભાજપ સુપર ચૂંટણીપંચ છે. તારીખો લીક થવી અતિ ગંભીર બાબત છે.